

**POSTUP PRI podávaní**

**Žiadosti o AKREDITÁCIu programov kontinuálneho vzdelávania**

sa riadi:

* Zákonom č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon“)
* Vyhláškou MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov
* Vyhláškou MŠ SR č. 445/2009 Z. z. o kontinuálnom vzdelávaní, kreditoch a atestáciách pedagogických zamestnancov a odborných zamestnancov
* Nariadenie vlády SR č. 422/2009 Z. z., ktorým sa ustanovuje rozsah priamej vyučovacej činnosti a priamej výchovnej činnosti pedagogických zamestnancov
* Smernicou č. 18/2009-R z 20. októbra 2009, ktorou sa vydávajú kritériá na vypracovanie a posudzovanie programu kontinuálneho vzdelávania pedagogických zamestnancov a odborných zamestnancov na účely akreditácie
* Smernicou č. 7/2010-R z 11. februára 2010, ktorou sa vydávajú vzory tlačív, na ktorých sa vydávajú osvedčenia o ukončení kontinuálneho vzdelávania a atestáciách pedagogických zamestnancov a odborných zamestnancov
* Smernicou č. 4/2012, ktorou sa vzdávajú vzorové osvedčenia o priznaní kreditov za absolvovanie rozširujúceho štúdia, za vykonanie rigoróznej skúšky, za vykonanie štátnej jazykovej skúšky z cudzieho jazyka, za absolvovanie vzdelávania v zahraničí a za tvorivé aktivity pedagogických zamestnancov a odborných zamestnancov
* Komentár § 61a zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z.

O akreditáciu programov kontinuálneho vzdelávania môže požiadať poskytovateľ podľa § 35 zákona. Poskytovateľom v rámci pracovísk STU je:

**Slovenská technická univerzita v Bratislave**

**Vazovova 5, 812 43 Bratislava**

**IČO: 00397 687**

**Štatutárny zástupca: rektor STU**

Vysoká škola môže v zmysle § 1 ods. 5 Vyhlášky MŠ SR č. 455/2009 poskytovať tieto druhy kontinuálneho vzdelávania:

1. aktualizačné vzdelávanie
2. inovačné vzdelávania
3. špecializačné vzdelávanie
4. funkčné vzdelávanie
5. kvalifikačné vzdelávanie
6. vzdelávanie na doplnenie kvalifikačných predpokladov podľa § 8 ods. 2 a § 8 ods. 3 písm. a) a § 8 ods. 4 písm. a) zákona

**Predkladanie žiadosti o akreditáciu**

Pri vypracovávaní programov kontinuálneho vzdelávania je potrebné vychádzať z platnej legislatívy, dodržiavať **Štruktúru vzdelávacieho programu** *(*[*http://www.minedu.sk/data/att/6287.rtf*](http://www.minedu.sk/data/att/6287.rtf)*),**podľa predpísaného vzoru vypracovať***Žiadosť o akreditáciu vzdelávacieho programu** a pripojiť **Súhlas garanta.**

Kompletne vypracovaný projekt, spolu s predpísanými prílohami, žiadateľ predkladá **1x v tlačenej forme (zviazaný s očíslovanými stranami), 2x na CD nosiči uložené vo formáte „rtf“ a odovzdá ho** ÚVaSŠ, **ktorý zabezpečí podpis rektora STU a zaslanie žiadosti na MŠVVaŠ SR.**

**Rozhodnutia MŠVVaŠ SR o akreditácii**

* Ak **projekt spĺňa** všetky podmienky v zmysle zákona na základe odporúčania akreditačnej komisie MŠVVaŠ SR vydá rozhodnutie o akreditácii najviac na dobu šiestich rokov.
* **Originály rozhodnutí** o akreditácii programov kontinuálneho vzdelávania v rámci STU sú evidované na ÚVaSŠ Rektorátu STU**.** Fotokópiu rozhodnutia o akreditácii dostane dekan/riaditeľ súčasti STU.

**Postup pri vydávaní osvedčení o ukončení kontinuálneho vzdelávania**

* Garant programu vyhotoví zoznam absolventov kontinuálneho vzdelávania na formulári: **Podklady pre vystavenie osvedčení** **pre absolventov kontinuálneho vzdelávacieho** **programu***,* ***ktorý verifikuje*** *([link na tabuľku](http://www.stuba.sk/new/docs/stu/pracoviska/rektorat/odd_vzdelavania/student/legislativa/Kopia_-_Tab_Zoznam__abs_kont_vzd.xls)).*
* Zoznam zašle na ÚVaSŠ Rektorátu STU, ktorý pripraví Osvedčenia o ukončení kontinuálneho vzdelávania.
* Verifikácia osvedčení je zabezpečovaná v súlade Podpisovým poriadkom STU. Osvedčenie má povahu verejnej listiny a potvrdzuje sa odtlačkom úradnej pečiatky vzdelávacej ustanovizne.